OpenLLM-France/wikimedia huggingface dataset:
# Muncy

Muncy és una població dels Estats Units a l'estat de Pennsilvània. Segons el cens del 2000 tenia 2.663 habitants.

## Demografia

Segons el cens del 2000, Muncy tenia 2.663 habitants, 1.142 habitatges, i 749 famílies. La densitat de població era de 1.224 habitants/km².
Dels 1.142 habitatges en un 28,3% hi vivien nens de menys de 18 anys, en un 52,8% hi vivien parelles casades, en un 8,8% dones solteres, i en un 34,4% no eren unitats familiars. En el 29,2% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,5% tenia menys de 18 anys, un 7,2% entre 18 i 24, un 28,3% entre 25 i 44, un 23,7% de 45 a 60 i un 17,3% 65 anys o més.
L'edat mediana era de 39 anys. Per cada 100 dones de 18 o més anys hi havia 85,9 homes.
La renda mediana per habitatge era de 33.603 $ i la renda mediana per família de 38.934 $. Els homes tenien una renda mediana de 31.900 $ mentre que les dones 22.222 $. La renda per capita de la població era de 17.782 $. Entorn del 8,3% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Muncy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Muncy». American Fact Finder. Oficina del Cens dels Estats Units, 12-01-2010.
# Nombre superreal

Sistema de nombres en matemàtiques :
Els nombres super-reals són una extensió dels nombres reals, generalitzant els nombres hiper-reals.

## Definició formal

Suposem que X és un espai de Tychonoff, també anomenat espai T$_{3,5}$, i que C(X) és l'àlgebra de les funcions contínues de variable real en X. Suposem que P és un ideal primer en C(X). Llavors l'àlgebra quocient A = C(X)/P és per definició un anell íntegre que es pot veure com una àlgebra real totalment ordenada. El cos de fraccions K de A és un cos superreal si estrictament conté els nombres reals $\mathbb {R}$, i és tal que K no té un ordre isomòrfic al de $\mathbb {R}$.
Si l'ideal primer P és un ideal maximal, llavors F és un cos de nombres hiper-reals.
La terminologia prové de Dales i de W. Hugh Woodin.
Els nombres super-reals de Dales i Woodin són diferents dels nombres super-reals de David Tall que són fraccions lexicogràficament ordenades de potències sobre els reals.

## Referències

* ↑ David Tall, "Looking at graphs through infinitesimal microscopes, windows and telescopes," Mathematical Gazette, 64 22– 49, reimprès a http://www.warwick.ac.uk/staff/David.Tall/downloads.html
# Manuel Cuadra Serrano

Manuel Cuadra Serrano (Diriamba, 25 d'agost de 1947), anomenat Catarrito, és un exfutbolista nicaragüenc de la dècada de 1970.
Fou internacional amb la selecció de Nicaragua. Pel que fa a clubs, destacà a Diriangén, and Flor de Caña.

## Referències

* ↑ Palacios primero con tres dianas Arxivat 2014-02-03 a Wayback Machine. - El Nuevo Diario (castellà)
# Ca l'Orriols (Castellar de n'Hug)

Ca l'Orriols és una masia del municipi de Castellar de n'Hug (Berguedà) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia d'estructura clàssica amb el carener paral·lel a la façana principal, orientada a llevant. Està estructurada en planta baixa i quatre pisos superiors. La coberta és a dues aigües de teula àrab. El parament és de carreus de pedra sense desbastar, irregulars i disposades en filades. Les obertures són de petites dimensions, disposades de forma arbitrària i allindanades. El cos principal en té un d'annex d'un pis inferior fet parcialment de fusta, element molt usat en la resta de l'edifici com en bigues de la coberta, sostres, les llindes d'obertures, etc. També s'hi troben tot un seguit de construccions annexes menors destinades a galliners, graners, etc.

## Història

La primera notícia documental de Ca l'Orriols és del desembre de 1342, quan el paborde Pere Berenguer de N'Hug concedí a cens el mas d'Orriols al batlle del castell de Lillet. Orriols devia ésser una gran possessió del castell de Castellar de n'Hug car el 1383 Bernat Galceran de Pinós concedí a Joan d'Orriols el domini sobre el castell, lloc i terme de Castellar de n'Hug, fins aleshores administrat per Bort de Santa Eulàlia; Joan d'Orriols en nom de Baró de Pinós, expulsà Bort de Sta. Eulàlia del castell.

## Referències

* 1 2 «Ca l'Orriols». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Kaylani Lei

Kaylani Lei (Singapur, 5 d'agost de 1980) és el nom artístic d'Ashley Spalding, una actriu porno i ballarina de striptease estatunidenca. Té avantpassants xinesos i filipins.

## Biografia

Kaylani Lei va néixer a Singapur. La seva família es va mudar als Estats Units, i van viure en diversos estats fins que van arribar a Las Vegas, on va començar a treballar com a ballarina. Va ser llavors quan va mostrar interès per ser actriu de films eròtics, aleshores va mudar-se a Los Angeles, i va iniciar la seva carrera en l'any 2002. Entre 2005 i 2006 es va enamorar d'un jugador de la selecció neozelandesa de rugbi, els "All Blacks", Byron Kelleher. Actualment desenvolupa activitats en favor dels animals.

## Carrera

Ha treballat en diverses productores, entre elles Vivid Entertainment i Wicked Pictures. Segons l'Internet Movie Database, ha participat de més de 120 films i ha rebut diversos premis de l'Adult Video News.

## Principals Premis
### Rebuts

Premis XRCO
* 2008 - Guanyadora de la Categoria Millor Tornada (Best Cumback)

### Indicacions

AVN Awards
* 2009 - Nominada per a Millor Actriu (Best Actress)
* 2009 - Nominada per a Millor Escena de Sexe en grup (Best Group Sex Scene), amb Mikayla Mendez, Evan Stone, Sophia Santi & Barry Scott
* 2008 - Nominada per a Millor Actriu (Best Actress)
* 2003 - Nominada per a Millor Nova Actriu (Best New Starlet)
FAME Awards
* 2009 - Nominada per a Actriu Més Subestimada (Most Underated Star)
Premis XRCO
* 2009 - Nominada per a Millor actuació en solitari (Best Single Performance)
* 2004 - Nominada per a Millor Nova Actriu (Best New Starlet)
* 2004 - Nominada per a Millor Escena Lèsbica (Best Girl/Girl), amb Àsia Carrera.
Rog Awards
* 2007 - Nominada per a Estrella de l'Any, Premi dels Crítics

## Referències

* ↑ In the women's mags: Cats are fighting and All Black sex pix are missing", New Zealand Herald, 1 Mayo 2006.
* ↑ Entrevista, Associated Content, 21/06/2008, http://www.associatedcontent.con/article/839805/kaylani_ley_an_interview_with_a_porn.html?cat=40%5BEnllaç+no+actiu%5D
* 1 2 2009 AVN Adult Movie Awards Nominations" (PDF).
# Scotophilus borbonicus

Scotophilus borbonicus és una espècie de ratpenat que viu a les illes de Madagascar i Reunió.
Es troba en perill d'extinció per la pèrdua del seu hàbitat natural.

## Referències

* Chiroptera Specialist Group (2007). Scotophilus borbonicus. Llista Vermella de la UICN, Unió Internacional per a la Conservació de la Natura, 2006. Consultat el 28 desembre 2007 (en anglès). (anglès)
* Distribució mundial d'aquest ratpenat. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Impuls Arena

L'Impuls Arena és un estadi de futbol de la ciutat d'Augsburg, Alemanya. Es fa servir sobretot per a partits de futbol on exerceix de local l'FC Augsburg. Actualment té una capacitat per a 30.660 espectadors.

## Enllaços externs

* Web oficial
# Mund

Mund era un municipi del cantó suís del Valais, situat al districte de Brig-Glis. El 26 de setembre 2010 els habitants de Mund i de la veïna Birgisch van aprovar la fusió amb Naters. La fusió es va fer efectiva l'1 de gener de 2013.
Es tracta de l'única població suïssa que produeix encara safrà, s'hi dediquen 14.000 m² i s'obtenen de dos a quatre quilos d'aquesta espècia. El safrà de Mund està protegit per una Denominació d'Origen.

## Referències

* ↑ «Aus Naters, Birgisch und Mund ist Naters geworden» (en alemany). Burgerschaft Naters. Arxivat de l'original el 2016-05-05. [Consulta: 5 maig 2016].
* ↑ Bieler, Herold «Ein überraschend klares Ja des Souveräns» (en alemany). Walliser Bote, 170, 224, pàg. 7.
* ↑ «Safranzunft Mund» (en alemany).
# Reithrodontomys spectabilis

Reithrodontomys spectabilis és una espècie de mamífer rosegador pertanyent a la família dels cricètids.

## Hàbitat

És terrestre i viu a les vores dels boscos subtropicals i tropicals humits.

## Distribució geogràfica

És endèmic de l'illa de Cozumel (Mèxic).

## Costums

És nocturn i semiarborícola.

## Estat de conservació

Està amenaçada d'extinció car ha experimentat una pèrdua de més del 80% de la seva població en els darrers 10 anys. Les seves principals amenaces són la depredació per part de la boa constrictora (Boa constrictor) i de gats i gossos assilvestrats, i la competència que pateixen d'altres rosegadors (rates i ratolins) que han estat introduïts al seu territori. A més, ha patit força els efectes catastròfics de dos huracans esdevinguts l'any 2005 i les inundacions de l'any 2004.

## Referències

* ↑ The Taxonomicon (anglès)
* 1 2 Vázquez, E; de Grammont, P.C.; Cuarón, A.D. (2018). "Reithrodontomys spectabilis." 2018 Llista Vermella de la UICN. Unió Internacional per a la Conservació de la Natura, edició 2018. [Consulta: 12 abril 2023]
* ↑ Musser, G. G. i Carleton, M. D., 2005. Superfamily Muroidea. A: D. E. Wilson i D. A. Reeder (eds), Mammal Species of the World: a geographic and taxonomic reference, pàg. 894-1531. The Johns Hopkins University Press, Baltimore, els Estats Units.
* ↑ Reid, F., 1997. A field guide to the mammals of Central America and southeast Mexico. Oxford University Press, Nova York.

## Bibliografia

* Corbet, G.B. & Hill, J.E., 1991. A World List of Mammalian Species. Tercera edició. Natural History Museum Publications & Oxford University Press, Londres i Oxford: v-viii, 1-243.
* Musser, G.G. & Carleton, M.D., 1993. Family Muridae. A: Wilson, D.E. & Reeder, D.M. (eds.) Mammal Species of the World. Segona edició. Smithsonian Institution Press, Washington DC i Londres: 501-755.
* Wilson, Don E. i DeeAnn M. Reeder, eds., 1993. Mammal Species of the World: A Taxonomic and Geographic Reference. 2a edició. Smithsonian Institution Press. Washington DC. xviii + 1207. ISBN 1-56098-217-9.

## Enllaços externs

* BioLib (anglès)
* Barcodes of Life (anglès)
* Catalogue of Life (anglès)
# Gordali-Iurt

Gordali-Iurt (en rus: Гордали-Юрт) és un poble de la república de Txetxènia, a Rússia, segons el cens del 2022 tenia 2.284 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# CBBC

CBBC (també conegut com al CBBC Channel o el canal CBBC) és un canal de televisió infantil britànic d'emissió pública gratuïta propietat i gestionat per la BBC. També és la marca que s'utilitza per a tot el contingut de la BBC per a nens de 6 a 12 anys. El seu canal germà CBeebies emet programació i contingut per a nens menors de 6 anys. S'emet cada dia de 7:00 a 19:00 (de 7:00 a 21:00 de l'11 d'abril de 2016 al 4 de gener de 2022), en temps compartit amb BBC Three.

## Referències

* ↑ «The BBC's services in the UK». BBC. [Consulta: 15 gener 2022].
# Seguici popular

El seguici popular és l'element definidor de l'apartat patrimonial de les celebracions populars i tradicionals del cicle del Corpus Christi i de les Festes Majors als Països Catalans.
El Seguici Popular és integrat pel conjunt de danses, imatgeria festiva, personatges bíblics, figures hagiogràfiques, roques, entremesos, representacions al·legòriques, balls parlats i músics populars, que protagonitzen alguns dels actes més patrimonials d'aquestes festes. Els elements que actualment l'integren varien segons la població. Esmentem, però, com a molt comuns el ball de diables, els gegants, els nans, el drac, el ball de bastons, el Ball d'en Serrallonga, el bou, la víbria, el basilisc, l'àliga, la mulassa o mula guita, la cucafera, el lleó, les trampes, l'entremès dels cavallets, els tornejants, el Ball de Sant Ferriol, el Ball de Gitanes, el Ball de Pastorets, el Ball de Cercolets, el Ball dels Valencians, el Ball dels cossiers, el Ball de Panderos, el Ball de Panderetes, el Ball de Figuetaires, el Ball del Patatuf, el Ball Pla, el Ball de Dames i Vells, el Ball de Malcasats, els Set Pecats Capitals, la Moixiganga o Muixeranga, els grallers i timbalers, els flabiolaires, les mitges cobles o cobles de tres quartans, els ministrers i les bandes de música.

## Història

Va iniciar la seva configuració en la baixa edat mitjana i ha pervingut fins a l'actualitat, amb especial incidència en el model festiu del Camp de Tarragona i de l'antic Penedès –Festa Major de Sant Bartomeu a Sitges, Festa Major de la Mare de Déu de les Neus a Vilanova i la Geltrú, Festa Major de Santa Anna al Vendrell, Festes de Santa Tecla a Tarragona, Festes Decennals de la Mare de Déu de la Candela de Valls, Festa Major de Reus i Festa Major de Sant Fèlix a Vilafranca del Penedès–, però també en altres celebracions molt patrimonialitzades, com la Patum de Berga, les festes del Corpus i de la Mare de Déu del Claustre de Solsona, les Festes del Tura a Olot, el Corpus a la ciutat de València i les Festes de la Mare de Déu de la Salut d'Algemesí.

## Seguicis visitables tot l'any

Des de l'edat mitjana es coneixen equipaments destinats a la conservació dels elements patrimonials del seguici popular. En aquest sentit, l'equipament més històric dels Països Catalans es troba a la ciutat de València i és conegut des del segle xv com la Casa de les Roques, ubicada prop del portal de Serrans. En l'actualitat, a Catalunya existeixen dos equipaments d'aquestes característiques oberts al públic durant tot l'any: el Casal de la Festa Major a Vilafranca del Penedès, i la Casa de la Festa de Tarragona. El primer conserva els elements de la Festa Major de Sant Fèlix i el segon els de les Festes de Santa Tecla de Tarragona.

## Referències

* 1 2 3 «Seguicis, processons i cercaviles». Generalitat de Catalunya. Arxivat de l'original el 2014-10-09. [Consulta: 25 juliol 2013].
# Montserrat Gibert Llopart

Montserrat Gibert i Llopart (Barcelona, 1948) va ser la primera alcaldessa de Sant Boi de Llobregat, i la segona alcalde des de la transició espanyola. Va assumir el càrrec el 1987, en substitució de Xavier Vila, i va abandonar-lo el 2007, moment en què va ocupar el càrrec Jaume Bosch i Pugès.
Gibert va estudiar a la Universitat Autònoma de Barcelona, i es va traslladar a Sant Boi el 1971 per dedicar-se a l'educació. Juntament amb professorat de la ciutat del Baix Llobregat va establir una escola cooperativa, l'Escola Barrufet. També va participar en l'establiment del Col·lectiu d'Escoles per l'Escola Pública Catalana (CEPEPC). El 1982 es va afiliar al Partit dels Socialistes de Catalunya (PSC) in 1982.

## Referències

* ↑ «Viure Sant Boi». Ajuntament de Sant Boi, 01-06-2006. Arxivat de l'original el 2016-03-03. [Consulta: 27 setembre 2015].
* ↑ «Montserrat Gibert i Llopart». PSC, 26-04-2003. [Consulta: (fil trencat)].
# Reithrodontomys musseri

Reithrodontomys musseri és una espècie de mamífer rosegador de la família dels cricètids. És endèmic del sud-est de Costa Rica, on només se l'ha trobat al Cerro Asunción, a una altitud de 3.300 msnm. Té el cos de color fosc, especialment al dors, però es va fent més pàl·lid i clar als flancs fins a convertir-se en blanc pàl·lid al ventre. És més petit que altres espècies del mateix gènere.
L'espècie fou anomenada en honor del zoòleg estatunidenc Guy Graham Musser, per la seva gran contribució a la sistemàtica dels rosegadors.

## Referències

* ↑ Gardner i Carleton, 2009, p. 175.
* ↑ Gardner i Carleton, 2009, p. 160.
* ↑ Gardner i Carleton, 2009, p. 179.

## Bibliografia

* Gardner, A. L.; Carleton, M. D «A new species of Reithrodontomys, subgenus Aporodon (Cricetidae: Neotominae), from the highlands of Costa Rica, with comments on Costa Rican and Panamanian Reithrodontomys» (en anglès). Bulletin of the American Museum of Natural History, 331, 2009, pàg. 157-182.
# Castell de Puig-alder

El Castell de Puig-alder és un edifici del municipi de les Planes d'Hostoles declarat bé cultural d'interès nacional.

## Descripció

Per arribar al castell de Puig-alder, s'ha d'anar fins al vilatge de Cogolls, i agafar el camí que hi puja. El topònim del castell de Puig-alder -Aderer, Pugadder o Podio Alderio- remet al seu emplaçament, dalt d'un turó, des del qual s'albira tota la contrada. Juntament amb el castell de'Hostoles i el de Colltort, formava part de la línia defensiva que separava els bisbats de Vic i Girona. El castell fou destruït a causa dels terratrèmols, i actualment només hi ha restes de murs a la muntanya de Sant Salvador. L'únic testimoni de la seva existència és l'església de San Salvador, vestigi del que havia estat l'antiga capella del castell, però no queda res de l'edifici romànic datat del segle xii, ja que la construcció que hi ha actualment és una reconstrucció d'època recent.

## Història

El castell de Puig-alder apareix documentat per primera vegada l'any 1021, en el testament del comte Bernat Tallaferro de Besalú que deixava aquest castell i el d'Hostoles, amb el qual va tenir molta connexió per la seva proximitat, al seu fill Guillem. L'església de San Salvador, antiga capella del castell, apareix documentada l'any 1184. Mir d'Hostoles deixà en el seu testament, de l'any 1212, els castells d'Hostoles, de Puig-alder i Rocacorba a la seva filla Dolça. Més tard, el castell passà a ser propietat de la casa de Palafolls.
Durant la rebel·lió de la noblesa catalana contra el rei Jaume I l'any 1259, Ramon de Palafolls va perdre el castell en benefici de Guillem de Castellnou. En els anys següents, la propietat d'aquest castell, i el d'Hostoles, va passar per diverses mans fins que acabà en poder de la corona. A causa dels terratrèmols no es conserva res del castell.

## Referències

* 1 2 3 «Castell de Puig-alder». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# CDB

CDB té els següents significats:
* Centre de Diagnòstic Biomèdic, estructura que agrupa els laboratoris de l'Hospital Clínic de Barcelona
* Castellers de Berga, colla castellera de Berga (Berguedà)
* Banc de Desenvolupament del Carib (del seu nom en anglès Caribbean Development Bank), institució financera internacional per al desenvolupament de l'àrea del Carib
* CDB Sevilla (de l'acrònim en castellà Club Deportivo Baloncesto), club de bàsquet de la ciutat de Sevilla
* Caçadors de bolets, programa de Televisió de Catalunya
* Convenció sobre la Diversitat Biològica, acord internacional de protecció de la biodiversitat
* Bus de dades comú (del seu nom en anglès Common Data Bus), element informàtic de l'algorisme de Tomasulo que permet l'execució fora d'ordre
# Khepri

En la mitologia egípcia, Khepri ("escarabat") era un déu escarabat. Concretament el piloter (Scarabaeus sacer egipci), el que fa pilotes amb els fems per pondre-hi els ous. Els egipcis relacionaven l'animal amb el renaixement, la renovació i la resurrecció.
Khepri era una divinitat solar que empenyia el sol (com l'escarabat piloter empeny el fem) a través del cel tots els dies, per endur-se'l de manera segura totes les nits a través de l'inframon.
Noms alternatius: Khepera, Kheper, Chepri

## Mitologia

Khepri es creava a si mateix cada matí, renaixent com un nou Sol, i per això fou vinculat amb Atum, el déu creador segons la teologia heliopolitana, des dels inicis del predomini d'aquesta teologia. Com a símbol de la vida eterna, era el Sol de la matinada, una manifestació del déu Ra. Segons els Textos de les Piràmides, la Creació era el resultat d'un gargall del déu Khepri, tenint en compte la identificació amb Atum abans esmentada.
Simbolitza el principi de les transformacions que experimenten els sers vius, des que neixen fins que moren, inclòs el seu renaixement si superaven les proves a la Duat (el més enllà).

## Representació

Kephri sovint era representat com un escarabat navegant per sobre de Nun, les aigües del caos. També era molt comuna la seva representació com un esser humà amb cap d'escarabat.

## Referències

* 1 2 3 4 5 Littleton, C.Scott. Mythology. The illustrated anthology of world myth & storytelling. (en anglès). Londres: Duncan Baird Publishers, 2002, p. 28,29. ISBN 9781903296370.

## Vegeu també

* Escarabeu
# Ephraim (Utah)

Ephraim és una població dels Estats Units a l'estat de Utah. Segons el cens del 2000 tenia 4.505 habitants.

## Demografia

Segons el cens del 2000, Ephraim tenia 4.505 habitants, 1.128 habitatges, i 753 famílies. La densitat de població era de 487,2 habitants per km².
Dels 1.128 habitatges en un 38,7% hi vivien nens de menys de 18 anys, en un 55,8% hi vivien parelles casades, en un 7,4% dones solteres, i en un 33,2% no eren unitats familiars. En el 14,6% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,59 i el nombre mitjà de persones que vivien en cada família era de 3,71.
Per edats la població es repartia de la següent manera: un 24,9% tenia menys de 18 anys, un 42,4% entre 18 i 24, un 14% entre 25 i 44, un 12,3% de 45 a 60 i un 6,5% 65 anys o més.
L'edat mediana era de 20 anys. Per cada 100 dones de 18 o més anys hi havia 73,3 homes.
La renda mediana per habitatge era de 28.318 $ i la renda mediana per família de 35.568 $. Els homes tenien una renda mediana de 28.421 $ mentre que les dones 21.042 $. La renda per capita de la població era de 9.624 $. Entorn del 12,3% de les famílies i el 31% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ephraim». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ephraim». American Fact Finder. Oficina del Cens dels Estats Units, 12-01-2010.
# Iker Camaño Ortuzar

Iker Camaño Ortuzar (Santurtzi, 14 de març de 1979) és un ciclista basc, professional des del 2002 al 2014.

## Palmarès

* 1996
** Campió d'Espanya sub-23 en contrarellotge
* 2008
** Vencedor d'una etapa a la Volta a Chihuahua
* 2011
** 1r al Cinturó a Mallorca i vencedor d'una etapa
** Vencedor d'una etapa a la Volta a Noruega
* 2012
** Vencedor d'una etapa al Trofeu Joaquim Agostinho

### Resultats al Tour de França

* 2004. 26è de la classificació general
* 2005. 69è de la classificació general
* 2006. 35è de la classificació general
* 2007. 53è de la classificació general

### Resultats al Giro d'Itàlia

* 2008. 75è de la classificació general
* 2009. 39è de la classificació general

### Resultats a la Volta a Espanya

* 2007. 34è de la classificació general
* 2013. 67è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it